**ORDIN nr. ........../....03.2023**

**pentru modificarea şi completarea Regulamentului privind furnizarea de ultimă instanţă a gazelor naturale, aprobat prin Ordinul președintelui Autorității Naționale de Reglementare în Domeniul Energiei nr. 173/2020**

Având în vedere prevederile art. 99 lit. b) și c), art. 100 pct. 45, art. 143 alin. (2) lit. b) art. 144, art. 175 alin. (1) și alin. (2) lit. a) și ale art. 179 alin. (2) lit. c) din <LLNK 12012 123 10 201 0 59>Legea energiei electrice și a gazelor naturale nr. 123/2012, cu modificările și completările ulterioare,

În temeiul prevederilor art. 5 alin. (1) lit. c) și ale art. 10 alin. (1) lit. q) și z) din Ordonanța de urgență a Guvernului nr. 33/2007 privind organizarea și funcționarea Autorității Naționale de Reglementare în Domeniul Energiei, aprobată cu modificări și completări prin Legea nr. 160/2012, cu modificările și completările ulterioare,

Președintele Autorității Naționale de Reglementare în Domeniul Energiei emite următorul Ordin:

**Art. I** - Regulamentul privind furnizarea de ultimă instanţă a gazelor naturale, aprobat prin Ordinul președintelui Autorității Naționale de Reglementare în Domeniul Energiei nr. 173/2020, publicat în Monitorul Oficial al României, Partea I, nr. 909 din 7 octombrie 2020, cu modificările și completările ulterioare, se modifică şi se completează după cum urmează:

1. La articolul 25, alineatul (3) se modifică și va avea următorul cuprins:

„(3) În termen de maximum 5 zile lucrătoare de la data comunicării deciziei de desemnare, FUI are obligaţia de a solicita fiecărui OSD cu care nu are încheiat un contract de distribuție a gazelor naturale, încheierea unui astfel de contract.”

1. La articolul 25, alineatul (5) se modifică și va avea următorul cuprins:

„(5) Contractul de distribuţie a gazelor naturale prevăzut la alin. (4) produce efecte în perioada în care furnizorul care are și calitatea de FUI asigură furnizarea gazelor naturale la locurile de consum ale clienților finali racordați în sistemul de distribuție respectiv.”

1. La articolul 25, alineatul (6) se abrogă.
2. La articolul 28, alineatul (5) se modifică și va avea următorul cuprins:

„(5) Clientul final poate înlătura opţiunea de a constitui o garanţie financiară prin plata în avans a consumului estimat de gaze naturale. În acest sens, clientul final solicită FUI, în scris, în termen de maximum o zi lucrătoare de la data primirii solicitării prevăzute la alin. (1), opţiunea de plată în avans, cu precizarea cantităţii de gaze naturale estimate a fi consumată în perioada contractuală.”

1. După articolul 30 se introduce un articol nou, articolul 301, care va avea următorul cuprins:

„În perioada desfășurării activităţii de furnizare a gazelor naturale în regim de UI, FUI are obligația de a notifica OR orice schimbare a elementelor de natură administrativă referitoare la un loc de consum preluat și/sau client final, în termen de maximum 5 zile de la data primirii informațiilor, iar OR are obligația de a opera modificarea respectivă.”

1. La articolul 35 alineatul (1), litera b) se modifică și va avea următorul cuprins:

„b) o informare privind capacitatea de preluare, conform modelului prevăzut în anexa nr. 6 la prezentul regulament.”

1. La articolul 37^1, alineatul (1) se modifică și va avea următorul cuprins:

„(1) Prin derogare de la prevederile art. 37 alin. (1), pentru perioada de aplicare a prevederilor schemei de sprijin, în cazul apariţiei situaţiilor prevăzute la art. 22 alin. (1) lit. e), FUI care are obligaţia să preia locurile de consum, la solicitarea clientului final, este:

a) FUI numit de ANRE conform prevederilor art. 37^2, pentru locurile de consum cu un consum anual mai mare de 28.000 MWh ale producătorilor de energie termică, denumiți în continuare PET;

b) FUI din luna calendaristică respectivă, stabilit de ANRE prin Clasamentul FUI prevăzut la art. 35^1 alin. (2), pentru locurile de consum cu un consum anual mai mare de 28.000 MWh, altele decât cele prevăzute la lit.a).”

1. După articolul 371 se introduce un articol nou, articolul 372, care va avea următorul cuprins:

„(1) Pe perioada aplicării schemei de sprijin, pentru perioade consecutive de 12 luni începând cu perioada 1 aprilie 2023 - 31 martie 2024, denumite în continuare ”perioade de alocare”, ANRE numește FUI, dintre cei desemnați, pentru locurile de consum cu un consum anual mai mare de 28.000 MWh ale fiecărui PET pentru situația în care nu au asigurată furnizarea de gaze naturale pentru acoperirea necesarului de consum, integral sau parțial, în conformitate cu prevederile din anexa nr. 7 la prezentul regulament.

(2) Prin derogare de la prevederile art. 24 alin. (2) lit. f), FUI numit de ANRE are obligaţia ca în perioada de alocare să asigure furnizarea gazelor naturale la locurile de consum ale PET repartizate acestuia de către ANRE, în intervalele de timp pentru care PET nu are asigurată furnizarea de gaze naturale pentru acoperirea necesarului de consum, integral sau parțial, pentru diferența de cantitate rămasă de acoperit.

(3) FUI numit de ANE stabilește împreună cu PET repartizat intervalele de timp pentru care PET nu are asigurată furnizarea de gaze naturale pentru acoperirea necesarului de consum, integral sau parțial, precum și diferența de cantitate rămasă de acoperit de către FUI.

(4) FUI numit de ANRE are obligația de a notifica ANRE cu privire la intervalele de timp și cantitatea pentru care va asigura PET furnizarea gazelor naturale în regim de UI, convenite cu acesta.”

1. La articolul 39, alineatul (3) se modifică și va avea următorul cuprins:

„(3) În cel mult o zi lucrătoare de la data primirii listei prevăzute la alin. (2), FUI are obligaţia de a solicita OSD în sistemul căruia sunt racordate locurile de consum ale clienţilor preluaţi includerea în mod corespunzător a acestora în contractul de distribuţie.”

1. La articolul 43, alineatul (2) se modifică și va avea următorul cuprins:

„(2) În cel mult o zi lucrătoare de la data primirii listei prevăzute la alin. (1), FUI are obligaţia de a solicita OSD în sistemul căruia sunt racordate locuri de consum ale clienţilor preluaţi includerea în mod corespunzător a acestora în contractul de distribuţie.”

1. La articolul 45, alineatul (2) se modifică și va avea următorul cuprins:

„(2) În cel mult o zi lucrătoare de la data primirii listei prevăzute la alin. (1), FUI are obligaţia de a solicita OSD în sistemul căruia sunt racordate locurile de consum ale clienţilor preluaţi includerea în mod corespunzător a acestora în contractul de distribuţie.”

1. La articolul 47 alineatul (1), litera c) se modifică și va avea următorul cuprins:

„c) includerii în mod corespunzător a locului de consum în contractul de distribuţie.”

1. La articolul 47, alineatul (3) se modifică și va avea următorul cuprins:

„(3) După primirea informaţiilor de la OR aferente locului de consum, FUI transmite clientului final contractul de furnizare în regim de UI în cel mult o zi lucrătoare, prin modalitatea aleasă de către client, cu precizarea termenului de maximum 5 zile lucrătoare pentru semnarea acestuia, şi, după caz, solicitarea de constituire a garanţiei financiare prevăzute la art. 28 alin. (1), cu precizarea termenului maxim de constituire prevăzut la art. 28 alin. (1^1) şi a posibilităţii clientului final de a opta pentru plata în avans.”

1. La articolul 47, alineatul (4) se modifică și va avea următorul cuprins:

„(4) În situaţia neprimirii contractului de furnizare semnat şi, după caz, a neconstituirii garanţiei financiare, respectiv a neplăţii facturii de avans sau a facturii zilnice prevăzute la art. 28 de către clientul preluat, în cel mult o zi lucrătoare FUI informează OR în vederea întreruperii alimentării cu gaze naturale la locul de consum, corelativ cu eliminarea acestuia din contractul de distribuţie.”

1. La articolul 481, alineatul (1) se modifică și va avea următorul cuprins:

„(1) În situaţia prevăzută la art. 22 alin. (1) lit. e), în cel mult două zile lucrătoare de la data încetării contractului de furnizare încheiat de clientul final pentru locul de consum cu un consum anual mai mic sau egal cu 28.000 MWh cu FA/FUI, cu excepţia situaţiei în care contractul de furnizare încheiat de FA/FUI cu clientul final a încetat ca urmare a denunţării unilaterale de către client, OR transmite FUI nominalizat conform prevederilor art. 37 alin. (2) lista locurilor de consum care nu mai au asigurată furnizarea gazelor naturale, conform modelului prevăzut în anexa nr. 3.”

1. La articolul 481, alineatul (4) se modifică și va avea următorul cuprins:

„(4) În cel mult o zi lucrătoare de la data primirii listei locurilor de consum care nu mai au asigurată furnizarea gazelor naturale, FUI are obligaţia de a solicita OSD în sistemul căruia este racordat locul de consum al clientului final cu un consum anual mai mic sau egal cu 28.000 MWh includerea în mod corespunzător a acestuia în contractul de distribuţie.”

1. La articolul 483, alineatul (1) se modifică și va avea următorul cuprins:

„(1) În situaţia în care contractul de furnizare încheiat de FA/FUI cu clientul final a încetat ca urmare a denunţării unilaterale de către clientul final, iar acesta nu îşi găseşte un furnizor pentru locul de consum cu un consum anual mai mic sau egal cu 28.000 MWh, acesta are dreptul să solicite oricărui FUI dintre cei desemnaţi de ANRE să îi asigure furnizarea gazelor naturale în regim de UI.”

1. La articolul 484, alineatul (3) se modifică și va avea următorul cuprins:

„(3) În cel mult o zi lucrătoare de la data primirii listei locurilor de consum care nu mai au asigurată furnizarea gazelor naturale, FUI are obligaţia de a solicita OSD în sistemul căruia este racordat locul de consum al clientului final includerea în mod corespunzător a acestuia în contractul de distribuţie.”

1. La articolul 49, alineatul (2) se modifică și va avea următorul cuprins:

„(2) FUI are obligaţia de a transmite clientului preluat informarea de preluare şi către OSD solicitarea de includere în mod corespunzător a acestuia în contractul de distribuţie, cu respectarea precizărilor ANRE din notificarea prevăzută la alin. (1).”

1. La articolul 58, alineatul (5) se modifică și va avea următorul cuprins:

„(5) La încetarea obligaţiei de asigurare a furnizării gazelor naturale în regim de UI, FUI solicită OR eliminarea locului de consum din contractul de distribuţie.”

1. Anexa nr. 5 la regulament se modifică și va avea următorul cuprins:

„ Anexa nr. 5

CERERE

de preluare în regim de ultimă instanţă a locului de consum

(Model de întocmire)

Solicitantul(a), ..............................., cu domiciliul/sediul social în localitatea .................... sectorul/judeţul ..........................., cod poştal ..............., str. .............................. nr. ......, bl. ......, sc. ...., et. ...., ap. ....., telefon ...................., e-mail ......................, în calitate de client [ ] casnic/[ ] noncasnic, solicit preluarea în regim de ultimă instanţă a locului de consum identificat prin codul locului de consum (CLC) ............................, situat în localitatea ......................................................., sectorul/judeţul ........................, cod poştal ................., str. ......................... nr. ......, bl. ......, sc. ...., et. ....., ap. ....., începând cu data de .............................., ca urmare a încetării în data de .......................... a contractului de furnizare a gazelor naturale nr. ........................, încheiat cu Societatea ..................................

Motivul încetării contractului actual: .............................................................

Cantitatea de gaze naturale pe care estimez că o voi consuma la locul de consum în perioada de preluare de către furnizorul de ultimă instanţă este de ...................... MWh.

Menţionez că la data prezentei cereri:

• [ ] nu sunt/[ ] sunt parte într-un contract de furnizare a gazelor naturale;

• [ ] nu am/[ ] am debite restante pentru consumul de gaze naturale;

• [ ] nu sunt parte într-un contract de transport al gazelor naturale;

• [ ] sunt parte într-un contract de transport al gazelor naturale încheiat cu Societatea .............................;

• [ ] nu sunt parte într-un contract de distribuţie a gazelor naturale;

[ ] sunt parte într-un contract de distribuţie a gazelor naturale încheiat cu Societatea ......................... .

Prin prezenta cerere declar că sunt de acord cu încheierea cu Societatea .................................. a unui contract de furnizare, cu respectarea contractului-cadru de furnizare a gazelor naturale în regim de UI şi la preţul de furnizare a gazelor naturale în regim de ultimă instanţă stabilit de către FUI în conformitate cu prevederile legale în vigoare.

Modalitatea de transmitere de către FUI a contractului de furnizare este ........................... .

Anexez prezentei cereri următoarele documentele:

* actul de identitate/certificatul de înregistrare la Oficiul Naţional al Registrului Comerţului (copie);
* declaraţia pe propria răspundere a solicitantului:

(i) privind deţinerea unui drept locativ, cu precizarea calităţii sale (proprietar/coproprietar, unic moştenitor, comoştenitor, soţ, chiriaş, beneficiar rentă viageră etc.);

(ii) privind faptul că nu există litigii locative cu privire la spaţiul pentru care se solicită încheierea contractului, iar în cazul în care se dovedeşte contrariul, exprimarea acordului pentru rezilierea contractului, cu posibilitatea actualizării declaraţiei, dacă este cazul, atât prin mijloace de comunicare la distanţă, cât şi prin acord tacit.

[ ] Declar pe propria răspundere că documentele în copie prezentate pentru încheierea contractului de furnizare sunt conforme cu originalele.

Nume Prenume

În calitate de: [ ] solicitant, în nume propriu/[ ] împuternicit/[ ] reprezentant legal

Semnătura .....................

Data .....................

1. După Anexa nr. 5 la regulament se introduc două anexe noi, Anexa nr. 6 și Anexa nr. 7, care vor avea următorul cuprins:

„ Anexa nr. 6

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Informare privind capacitatea de preluare pentru luna ………… | Număr locuri de consum | | | | Cantitate funizată | | | |
| în regim de UI | | în regim concurențial | | în regim de UI | | în regim concurențial | |
| Casnici | Noncasnici | Casnici | Noncasnici | Casnici | Noncasnici | Casnici | Noncasnici |
| 1. Locuri de consum cu un consum anual mai mic sau egal cu 28.000 MWh, din care: |  |  |  |  |  |  |  |  |
| 1.1 Locuri de consum ale PET, din care: |  |  |  |  |  |  |  |  |
| * al căror contract de furnizare încetează în luna curentă |  |  |  |  |  |  |  |  |
| 1.2 Locuri de consum ale altor clienți decât PET, din care: |  |  |  |  |  |  |  |  |
| * al căror contract de furnizare încetează în luna curentă |  |  |  |  |  |  |  |  |
| 1. Locuri de consum cu un consum anual mai mare de 28.000 MWh, din care: |  |  |  |  |  |  |  |  |
| 2.1 Locuri de consum ale PET, din care: |  |  |  |  |  |  |  |  |
| * al căror contract de furnizare încetează în luna curentă |  |  |  |  |  |  |  |  |
| 2.2 Locuri de consum ale altor clienți decât PET, din care: |  |  |  |  |  |  |  |  |
| * al căror contract de furnizare încetează în luna curentă |  |  |  |  |  |  |  |  |

Anexa nr. 7

**Modalitatea de numire a FUI pentru locurile de consum cu un consum anual mai mare de 28.000 MWh ale fiecărui PET** **pentru situația în care nu au** **asigurată furnizarea de gaze naturale pentru acoperirea necesarului de consum, integral sau parțial, în perioada aplicării schemei de sprijin**

1. Numirea FUI pentru locurile de consum cu un consum anual mai mare de 28.000 MWh ale fiecărui producător de energie termică, pentru situația în care nu au asigurată furnizarea de gaze naturale pentru acoperirea necesarului de consum, integral sau parțial, în perioada aplicării schemei de sprijin, se realizează de către ANRE distinct pentru perioade consecutive de 12 luni, începând cu perioada 1 aprilie 2023 - 31 martie 2024, denumite în continuare ”perioade de alocare”.
2. La solicitarea ANRE, PET transmit autorității următoarele date aferente perioadei de alocare:
3. necesarul de consum al locurilor de consum cu un consum anual mai mare de 28.000 MWh unde se produce energie termică, defalcat pe fiecare loc de consum în parte;
4. cantitățile de gaze naturale contractate sau estimate a fi contractate, dacă este cazul, defalcate pe fiecare loc de consum cu un consum anual mai mare de 28.000 MWh unde se produce energie termică, furnizorii și perioadele de derulare a contractelor respective.
5. Datele și informațiile primite de la PET se centralizează și se determină cantitatea totală de gaze naturale estimată pentru acoperirea necesarului de consum al PET pentru locurile de consum cu un consum anual mai mare de 28.000 MWh în perioada de alocare.
6. Se determină cantitatea totală de gaze naturale furnizată în regim concurențial clienților finali noncasnici de către fiecare dintre furnizorii desemnaţi FUI într-o perioadă anterioară de 12 luni consecutive, similară perioadei de alocare, pe baza datelor transmise de către furnizori la ANRE pentru întocmirea rapoartelor privind rezultatele monitorizării pieţei de gaze naturale.
7. Pe baza datelor de la pct. 4 se determină ponderea (%) cantităţii de gaze naturale furnizate în regim concurențial clienților finali noncasnici de către fiecare furnizor desemnat FUI, în cantitatea totală de gaze naturale furnizată în regim concurențial clienților finali noncasnici, de către toți furnizorii desemnați FUI.
8. Pe baza ponderii obținute conform pct. 5, ANRE repartizează proporțional fiecărui FUI cantitatea totală estimată a fi furnizată de către acesta în perioada de alocare, determinată conform pct. 3.
9. ANRE va repartiza la FUI locurile de consum cu un consum anual mai mare de 28.000 MWh ale PET, urmărind, în măsura în care este posibil, următoarele principii:

a) disponibilitatea de preluare exprimată de către unul/mai mulți FUI, la solicitarea ANRE, este prioritară la repartizare;

b) cantitatea repartizată FUI, determinată conform pct. 6, să se încadreze în limita a aproximativ 40% din cantitatea determinată conform pct. 4, în situația în care FUI nu confirmă disponibilitatea de furnizare în regim de UI a unor cantități suplimentare;

c) în situația în care unul/mai mulți FUI își exprimă disponibilitatea de a prelua suplimentar unul/mai multe locuri de consum ale PET și, astfel, se depășește cantitatea repartizată de ANRE, cantitățile repartizate celorlați FUI se diminuează corespunzător;

d) repartizarea tuturor locurilor de consum cu un consum anual mai mare de 28.000 MWh ale unui PET la același FUI.

1. ANRE transmite către FUI, OR și PET o informare de numire a FUI pentru perioada de alocare, prin care notifică repartizarea locului/locurilor de consum al/ale PET pentru situația în care nu are/nu au asigurată furnizarea de gaze naturale pentru acoperirea necesarului de consum, integral sau parțial, în perioada de alocare, în vederea preluării în intervalele de timp pentru care PET solicită preluarea.
2. În cazul apariţiei, ulterior repartizării de către ANRE, a unui loc de consum nou cu un consum anual mai mare de 28.000 MWh al unui PET care nu are asigurată furnizarea gazelor naturale din nici o altă sursă sau pentru care sursele nu acoperă întregul necesar de consum, în cel mai scurt timp după identificarea situaţiei, locul de consum în cauză va fi preluat pentru perioada rămasă din perioada de alocare de către un FUI stabilit de ANRE dintre furnizorii desemnaţi FUI, în urma unei analize care are la bază necesarul de consum estimat al respectivului loc de consum.
3. În cazul apariţiei, ulterior repartizării de către ANRE, a unui PET nou cu unul sau mai multe locuri de consum cu un consum anual mai mare de 28.000 MWh, care nu are/au asigurată furnizarea gazelor naturale sau pentru care sursele nu acoperă întregul necesar de consum, în cel mai scurt timp după identificarea situaţiei, locul/locurile de consum în cauză va/vor fi preluat/preluate pentru perioada rămasă din perioada de alocare de către FUI stabilit/stabiliți de ANRE dintre furnizorii desemnaţi FUI, în urma unei analize care va avea în vedere și următoarele aspecte, fără însă a se limita la acestea:
4. necesarul de consum estimat al locului/locurilor de consum;
5. ponderea (%) cantităţii de gaze naturale furnizate în regim de UI în cantitatea de gaze naturale furnizate în regim concurențial clienților finali noncasnici, a fiecărui FUI, determinată pe baza datelor aferente ultimei luni pentru care au fost transmise date de către FUI conform Anexei nr. 6 la Regulament ;
6. capabilitatea financiară a FUI, analizând valoarea vânzărilor din perioada anterioară de 12 luni consecutive, începând cu ultima lună pentru care au fost transmise date la ANRE pentru întocmirea rapoartelor privind rezultatele monitorizării pieţei de gaze naturale;
7. cantitățile de gaze naturale repartizate FUI în vederea acoperirii consumului locurilor de consum cu un consum anual mai mare de 28.000 MWh ale PET și cantităţile de gaze naturale efectiv furnizate de către FUI, până la momentul analizei, în vederea acoperirii consumului locurilor de consum cu un consum anual mai mare de 28.000 MWh ale PET.
8. FUI, OR și PET vor respecta următoarele termene și condiții:
   1. în cel mult o zi lucrătoare de la data primirii informării de numire a FUI pentru perioada de alocare, FUI comunică cu PET repartizat pentru stabilirea intervalului/intervalelor de timp din cadrul perioadei de alocare pentru care sursele nu acoperă întregul necesar de consum al locului/locurilor de consum cu un consum anual mai mare de 28.000 MWh, precum și a cantității necesare de acoperit de către FUI pentru acestea, și, după caz, se inițiază procesul de preluare prin transmiterea unei cereri de preluare în regim de UI conform modelului prevăzut în anexa nr. 5;
   2. la apariția pe parcursul perioadei de alocare a unei situații în care PET nu are asigurată furnizarea gazelor naturale sau pentru care sursele nu acoperă întregul necesar de consum al locului/locurilor de consum cu un consum anual mai mare de 28.000 MWh, în vederea preluării, acesta transmite FUI numit de ANRE o cerere de preluare în regim de UI conform modelului prevăzut în anexa nr. 5, cu cel puţin o zi lucrătoare anterior datei de încetare a contractului de furnizare cu FA/FUI;
   3. PET are obligația de a notifica FUI numit de ANRE, în cel mai scurt timp posibil, cu privire la apariția oricărei modificări a situației privind acoperirea necesarului de consum estimat (spre exemplu, renunțarea la FUI, încheierea de contracte noi cu furnizorii de pe piața concurențială sau cu producătorii, cantitățile de gaze înmagazinate etc.), survenită pe parcursul perioadei de alocare.
   4. după primirea cererii de preluare din partea PET, FUI și OR aplică prevederile art. 47, coroborate cu prevederile art. 28 din Regulament;
   5. OR trebuie să pună la dispoziţia FUI orice alte date sau documente aferente PET sau locurilor de consum repartizate, care îi sunt necesare îndeplinirii obligațiilor conform prevederilor legislației în vigoare;
   6. după primirea informării de numire a FUI pentru perioada de alocare, în vederea acoperirii riscului de neplată de către PET a contravalorii gazelor naturale furnizate în regim de UI, FUI are dreptul de a solicita o singură dată pentru fiecare interval de timp din cadrul perioadei de alocare, înainte de începerea furnizării gazelor naturale în regim de UI la locurile de consum preluate ale PET, constituirea unei garanții financiare pentru fiecare loc de consum preluat, calculată în conformitate cu prevederile art. 28 din Regulament;
   7. în cazul în care FUI execută garanția depusă pentru motiv de neplată, PET are obligația reîntregirii sumei inițiale în termen de maximum 5 zile lucrătoare de la notificarea primită de la FUI cu privire la executarea garanției;
   8. regularizarea sumei plătite în avans pentru o lună de livrare se realizează prin factura aferentă consumului înregistrat din aceeași lună de livrare. În cazul în care suma plătită în avans nu acoperă valoarea facturii aferente consumului înregistrat în luna de livrare, diferența este plătită de către PET la data scadentă a facturii. În cazul în care suma plătită în avans este mai mare decât valoarea facturii lunii de livrare, diferența va fi compensată în contul facturii următoare, cu excepția situației în care PET solicită returnarea acestei diferențe, furnizorul având obligaţia să o plătească în termen de maximum 5 zile calendaristice de la data solicitării;
   9. ultima factură a unui interval de timp din perioada de alocare, în care s-a asigurat furnizarea gazelor naturale în regim de UI, va regulariza toate obligațiile de plată din intervalul de timp respectiv. În termen de maximum 10 zile calendaristice de la data achitării de către PET a tuturor obligațiilor de plată aferente perioadei de alocare, garanţia financiară se restituie PET conform referinţelor bancare comunicate FUI de către acesta.”

**Art. II**  - Furnizorii, operatorii economici, titulari de licenţe de operare, şi clienţii finali de gaze naturale duc la îndeplinire prevederile prezentului ordin, iar direcţiile de specialitate din cadrul Autorităţii Nationale de Reglementare în Domeniul Energiei urmăresc respectarea acestora.

**Art. III** - Prezentul ordin se publică în Monitorul Oficial al României, Partea I.

**Președintele**

**Autorității Naționale de Reglementare în Domeniul Energiei**

**Dumitru CHIRIȚĂ**